62020CO0573_INF
Digriet tal-Qorti tal-Ġustizzja (Is-Sitt Awla) tal-14 ta’ April 2021 –Casa di Cura Città di Parma
(Kawża C-573/20) (
1
)
“Talba għal deċiżjoni preliminari – Artikolu 52(2) u Artikolu 99 tar-Regoli tal-Proċedura tal-Qorti tal-Ġustizzja – Tassazzjoni – Sistema komuni tat-taxxa fuq il-valur mifsud (VAT) – Sitt Direttiva 77/388/KEE – Artikolu 17(2)(a) – Persuna taxxabbli mħallta – Prorata ta’ tnaqqis – Strutturi sanitarji pubbliċi jew privati li jeżerċitaw attivitajiet eżentati – Leġiżlazzjoni nazzjonali li teskludi t-tnaqqis tal-VAT relatat max-xiri ta’ oġġetti jew ta’ servizzi użati għall-bżonnijiet ta’ din l-attività eżentata”
1.
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Tnaqqis tat-taxxa tal-input imħallsa – Oriġini u skop tad-dritt ta’ tnaqqis – Oġġetti u servizzi użati għall-ħtiġijiet tat-tranżazzjonijiet taxxabbli tal-persuna taxxabbli – Strutturi sanitarji pubbliċi jew privati li jeżerċitaw attivitajiet eżentati mit-taxxa – Rifjut ta’ tnaqqis tat-taxxa relatata max-xiri ta’ oġġetti jew ta’ servizzi użati għall-bżonnijiet ta’ dawn l-attivitajiet eżentati – Ammissibbiltà
(Direttiva tal-Kunsill 77/388, Artikolu 17(2)(a))
(ara l-punti 20 sa 23, 25 sa 27 u d-dispożittiv)
2.
Domandi preliminari – Ammissibbiltà – Domandi magħmula mingħajr informazzjoni suffiċjenti fuq il-kuntest fattwali u leġiżlattiv – Inammissibbiltà manifesta
(Artikolu 267 TFUE; Regoli tal-Proċedura tal-Qorti tal-Ġustizzja, Artikolu 53(2))
(ara l-punti 32 sa 34, 36)
Dispożittiv
L-Artikolu 17(2)(a) tas-Sitt Direttiva tal-Kunsill 77/388/KEE tas-17 ta’ Mejju 1977 fuq l-armonizzazzjoni tal-liġijiet ta’ l-Istati Membri dwar taxxi fuq id-dħul mill-bejgħ – Sistema komuni ta’ taxxa fuq il-valur miżjud: bażi uniformi ta’ stima, għandu jiġi interpretat fis-sens li ma jipprekludix leġiżlazzjoni nazzjonali li ma tawtorizzax it-tnaqqis tat-taxxa fuq il-valur miżjud (VAT) imħallsa input għax-xiri ta’ oġġetti u ta’ servizzi użati għall-bżonnijiet ta’ attivitajiet eżentati u li tipprevedi, b’konsegwenza ta’ dan, li d-dritt għat-tnaqqis tal-VAT ta’ persuna taxxabbli mħallta jiġi kkalkolat abbażi ta’ prorata li tikkorrispondi għar-relazzjoni bejn l-ammont tat-tranżazzjonijiet li jagħtu d-dritt għat-tnaqqis u l-ammont totali tat-tranżazzjonijiet mwettqa matul s-sena inkwistjoni, inklużi s-servizzi mediċi-sanitarji eżentati.
(
1
)	ĠU C 35, 1.2.2021.